./data/stoa0275/stoa029/stoa0275.stoa029.opp-lat1.xml
Virgines ecclesiam, an ecclesia virginesornat deo sive commendat? Confessus est igitur gloriamesse in causa  Porro ubi gloria, illic sollicitatio, ubi sollicitatio,illic coactio, ubi coactio, illic necessitas, ubi necessitas, illic infirmitas Merito itaque, dum caput non tegunt, ut sollicitenturgloriae causa, ventres tegere coguntur infirmitatis ruina  Aemulatioenim illas, non religio producit  Aliquando et ipse densventer earum, quia facile virgines fraternitas suscipit  Nectantum autem ruunt, sed et funem longum delictorum sibi attrahunt Prolatae enim in medium et publicato bono suo elatae etfratribus omni honore et caritatis operatione cumulatae, dumnon labent, ubi quid admissum est, tantum dedecoris cogitantquantum honoris habuerunt  Si intectum caput virginitati adscribitur,si qua virgo exciderit de gratia virginitatis, ne prodatur,intecto permanet capite, et tunc iam alieno ambulat habitu Consciae mulieritatis iam indubitatae audent nudo capite addeum adire  Sed aemulator deus et dominus, qui dixit, Nihil occultum quod non revelabitur, plerasque etiam in conspectum deducit Non enim confitebuntur nisi ipsorum infantium suorumvagitibus proditae  Quantum autem plures, non etiam de pluribussceleribus suspectas habebis? Dicam, licet nolim, difficilemulier semel fit quae timet fieri, quaeque iam facta potest virginemmentiri sub deo  Quanta item circa uterum suum audebit,ne etiam mater detegatur? Scit deus quot iam infantes et perficiet perduci ad partum integros iuverit debellatos aliquamdiu amatribus  Facillime semper concipiunt et felicissime pariunt huiusmodivirgines, et quidem simillimos patribus  Haec admittit flagitiacoacta et invita virginitas  Ipsa concupiscentia non latendi nonest pudica  Patitur aliquid quod virginis non sit, studium placendiutique et viris  Quantum velis bona mente conetur, necesseest publicatione sui periclitetur, dum percutitur oculis incertis etmultis, dum digitis demonstrantium titillatur, dum nimium amatur,dum inter amplexus et oscula assidua concalescit  Sic fronsduratur, sic pudor teritur, sic solvitur, sic discitur aliter iamplacere desiderare